पाएं अपने शहर की ताज़ा ख़बरें और फ्री ई-पेपरडाउनलोड करें
गोटाजोर निवासी सनोज तांती की पत्नी रूपा देवी ने जहर खाकर आत्महत्या कर ली। सूचना पर थानाध्यक्ष मृत्युंजय कुमार पंडित पहुंचे। शव को पोस्टमार्टम के लिए जमुई भेज दिया। मृतका के पिता व बरहट थाना क्षेत्र के गुगुलडीह निवासी गुरुदेव तांती ने स्थानीय थाने में लिखित आवेदन देकर दहेज के लिए पुत्री को दामाद द्वारा प्रताड़ित किए जाने का आरोप लगाया है। पुलिस ने मृतक के पिता की शिकायत पर त्वरित कार्रवाई करते हुए मृतक के आरोपी पति को उसके घर से गिरफ्तार कर लिया। पुलिस को दिए आवेदन में मृतक के पिता ने लिखा है कि उसने अपनी पुत्री की शादी तीन वर्ष पूर्व गोटाजोर निवासी सनोज तांती के साथ हिंदू रीति रिवाज से की थी। शादी के बाद से ही आरोपी पति द्वारा अपनी पत्नी को दहेज के लिए प्रताड़ित करने का सिलसिला शुरू हो गया। आरोपी पति द्वारा अपनी पत्नी के साथ इस बात को लेकर कई बार मारपीट भी की गई थी । मृतका के पिता ने बताया कि पति द्वारा दहेज को लेकर प्रताड़ित किए जाने की शिकायत पर कई बार उसने अपने दामाद को समझाने का प्रयास किया। इस बीच मृतका को दो संतान भी हुए जिसमें एक की मौत उसके जन्म के साथ ही हो गई जबकि दूसरा एक साल का है। आरोपी पति सनोज तांती पूर्व से ही विवाहित था।उसकी पहली शादी लक्ष्मीपुर थाना क्षेत्र के बेला गांव में हुई थी। पहली पत्नी को भी वह दहेज के लिए प्रताड़ित करता था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn